vybavuje : Ing. Fašangová V Šamoríne, dňa 26.9.2022

tel.: 031/5900422

**Vec : Výzva na predloženie cenovej ponuky**

Dovoľujeme si Vás požiadať o predloženie cenovej ponuky na predmet zákazky:

***„Vypracovanie projektovej dokumentácie na územné konanie a stavebné konanie na novú prístavbu Základnej školy Mateja Bela v Šamoríne“***

za účelom **zistenia predpokladanej hodnoty zákazky**.

Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Pri predložení ponuky zároveň žiadame o predloženie neoverenej kópie oprávnenia na podnikanie v predmete zákazky a čestného vyhlásenia o tom, že uchádzač nemá uložený zákaz účasti vo verejnom obstarávaní.

Pokiaľ predpokladaná hodnota zákazky z predložených ponúk nepresiahne výšku finančného limitu 10.000,00 € bez DPH, Vaša ponuka bude zároveň slúžiť pre účely **výberového konania**.

Vzhľadom na ustanovenie § 21 zákona je pre kvalifikované vypracovanie cenovej ponuky potrebná obhliadka, na ktorú je možné si dohodnúť termín u kontaktnej osoby Ing. Michal Paško, tel: 031/5900427. ⃰)

Ponuku je možné predložiť elektronicky na mailovú adresu [michal.pasko@samorin.sk](mailto:michal.pasko@samorin.sk) v termíne do 4.10.2022 do 16:00 hodiny.

V rámci cenovej ponuky vyžadujeme predloženie cenovej ponuky podľa špecifikácie uvedenej v prílohe, platnej do 31.12.2022.

Veríme, že sa verejného obstarávania zúčastníte a predložíte ponuku na požadovaný predmet obstarávania v súlade s touto výzvou a priloženou špecifikáciou.

S pozdravom

**Bc. Csaba Orosz**

**Primátor mesta Šamorín**

Prílohy:

Č. 1 Špecifikácia predmetu zákazky

Č. 2 Čestné vyhlásenie o zákaze účasti

Príloha č. 1

**Špecifikácia predmetu zákazky pre účely zistenia PHZ**

**„*Vypracovanie projektovej dokumentácie na územné konanie a stavebné konanie na novú prístavbu Základnej školy Mateja Bela v Šamoríne*“**

1. **Identifikácia verejného obstarávateľa:**

Názov: Mesto Šamorín, Hlavná 37, 93101 Šamorín

IČO: 00305723

tel.: 031/5900427

e-mail: michal.pasko@samorin.sk

1. **Typ zmluvy a predmet zákazky:**

Objednávka na predmet zákazky: **„*Vypracovanie projektovej dokumentácie na územné konanie a stavebné konanie na novú prístavbu Základnej školy Mateja Bela v Šamoríne*“**

1. **Podrobný popis predmetu zákazky**

Novostavba sa plánuje v areáli Základnej školy v Šamorín na Kláštornej ulici, na mieste kde súčasnosti stojí budova z barakov. Pred zahájením územného konania je potrebný projekt na povolenie búracích prác. Z hľadiska technickej infraštruktúry umožňuje situovanie stavby optimálne napojenie a inžinierske siete. Novo vybudované priestory riešia 14 miestností na výučbu na dvoch podlažiach so sociálnymi zariadeniami.

Prvé nadzemné podlažie: 5 učební + 2 miestnosti na bifurkáciu tried na delených hodinách

Druhé nadzemné podlažie: 5 učební + 2 miestnosti na bifurkáciu tried na delených hodinách.

Samozrejmosťou sú umývadlá vo všetkých miestnostiach. Na každom podlaží je potrebné vybudovať sociálne zariadenie pre chlapcov ako aj pre dievčatá + WC pre pedagógov. Je potrebné rátať s počtom žiakov nasledovne 5 učební na poschodí v každej po 25 detí, čo predstavuje 125 detí na jednom podlaží. Na každom podlaží je potrebné vybudovať zborovňu.

**Ďalšie požadované priestory:**

Na odkladanie obuvi a šatstva má slúžiť šatňa na prvom nadzemnom podlaží, vybavená šatníkovými skrinkami. Pre výučbu telesnej výchovy naplánovať 1 telocvičňu na prvom nadzemnom podlaží so sociálnymi zázemím zvlášť pre dievčatá a zvlášť pre chlapcov (toalety, sprchy, šatne). Je potrebná miestnosť aj pre náraďovňu. Vchod do telocvične je potrebné vybudovať aj z dvora, nakoľko sa športové priestory budeme prenajímať verejnosti. Vchod do budovy je potrebné riešiť z boku z dvora základnej školy.

Ďalej sa požaduje:

1 knižnica s čitárňou

1 kabinet na učebné pomôcky pre ŠKD

1 učebňa informatiky

*Na každom podlaží miestnosť pre upratovačky s výlevkou*

**Technické zázemie:**

Vykurovanie: zdrojom vykurovania bude nízkouhlíková teplovodná kotolňa na spaľovanie zemného plynu – pôvodná existujúca

Prípojka vodovodu: vnútorný vodovod sa napojí na areálový vodovod. V objekte inštalovať zavodnené požiarne hydranty s výzbrojou.

Vnútorná kanalizácia sa napojí na existujúcu v areály základnej školy.

Elektrina bude napojená na súčasné vedenie, elektrická prípojka na mieste.

V rámci projektovej dokumentácie je potrebné naplánovať a naprojektovať solárne panely/ kolektory na ohrev teplej vody.

Projektová dokumentácia bude určená na územné konanie následne získanie stavebného povolenia. Projektová dokumentácia musí obsahovať všetky profesie. Projektová dokumentácia bude odovzdaná elektronicky ako aj v papierovej podobe.

Projektová dokumentácia na stavebné povolenie musí obsahovať aj podrobný položkovitý rozpočet potvrdený rozpočtárom a výkaz výmer.

Projektová dokumentácia bude vypracovaná v súlade s platnými predpismi a normami SR a EÚ. Pri vypracovaní dokumentácií musia byť dodržané všetky platné nariadenia, predpisy a normy STN.

**Minimálne technické požiadavky:**

Stavebnotechnické a dispozično-prevádzkové riešenie budovy musí spĺňať požiadavky hygieny, bezpečnosti a ochrany zdravia, civilnej ochrany a ochrany pred požiarmi.

Najmenšia svetlá výška miestností a priestorov musí byť 3 300 mm; pri dodržaní všetkých podmienok denného osvetlenia na pracovnú plochu možne byť znížená na 3 000 mm, ak sa dodrží objem vzduchu 5,3 m3 na jedného žiaka.

Najmenšia svetlá šírka chodby v škole musí byť 3 000 mm, ak sú vyučovacie priestory umiestnené po oboch stranách chodby, a 2 200 mm, ak sú vyučovacie priestory len na jednej strane chodby. Ak slúži táto chodba ako hlavné komunikačné spojenie, musí byť široká najmenej 3 000 mm. Najmenšia svetlá šírka chodby v každom predškolskom zariadení musí byť 1 200 mm.

Vo vyučovacom priestore musia byť dvere široké najmenej 900 mm. V telocvični musia mať aspoň jedny z dverí rozmery 1 800 x 2 100 mm.

1. **Miesto dodania:** Miesto dodania cenovej ponuky je mestský úrad Šamorín, Hlavná 37, 931 01 Šamorín, [michal.pasko@samorin.sk](mailto:michal.pasko@samorin.sk)
2. **Lehota dodania od uzavretia zmluvy:** Projektová dokumentácia má byť vypracovaná a odovzdaná najneskôr **do 28.2.2023.**
3. **Jazyk ponuky: slovenský**
4. **Obsah ponuky:**

* Oprávnenie na podnikanie
* čestné vyhlásenie o zákaze účasti vo verejnom obstarávaní (viď príloha)
* Cenová ponuka

1. **Podmienky financovania predmetu obstarávania:** Predmet obstarávania bude financovaný z rozpočtu verejného obstarávateľa.

Príloha č. 2

**Čestné vyhlásenie o zákaze účasti**

**Identifikačné údaje uchádzača:**

Obchodný názov:.................................................................................................................

Sídlo (miesto podnikania):...................................................................................................

Štatutárny zástupca (meno, priezvisko a funkcia):..............................................................

IČO:......................................................................................................................................

DIČ:......................................................................................................................................

Bankové spojenie:................................................................................................................

IBAN:....................................................................................................................................

Telefónne číslo:....................................................................................................................

E-mailová adresa:................................................................................................................

**Vyhlásenie uchádzača**

Ja, dolu podpísaný uchádzač, týmto vyhlasujem, že :

* som oprávnený na podnikanie v predmete zákazky
* nemám právoplatne uložený zákaz účasti vo verejnom obstarávaní,
* všetky údaje uvedené v predloženej cenovej ponuke sú pravdivé, úplné a správne,
* v plnom rozsahu som sa oboznámil s podmienkami uvedenými v tejto výzve, s rozsahom predmetu zákazky a súhlasím s podmienkami tohto verejného obstarávania,

V ....................................., dňa .....................

..............................................

podpis a pečiatka uchádzača

(v súlade so zápisom v obchodnom, resp. v inom registri)